Tore Planke

Tore Planke (født 1943) er en norsk sivilingeniør og én av gründerne av selskapet Tomra Systems. 

Planke tok eksamen ved Institutt for teknisk kybernetikk på Norges tekniske høgskole (nå NTNU) i Trondheim 1969 og hovedfag med emnet datastyring av industriprosesser og numerisk styring av verktøymaskiner. Etter utdannelsen arbeidet han først ved SINTEF i Trondheim og deretter i Norcontrol i Horten. Han kom på ideen om å la fotoceller identifisere ulike flasketyper og han tok ut sitt første patent på slik teknologi i 1973. Sammen med sin bror Petter Planke etablerte Tore Planke returautomatselskapet Tomra i 1972. Planke var senere markedsdirektør i noen år før han forlot Tomra i 1986. Senere etablerte han firmaet Vensafe i Moss som produserer automater for butikkjøp av særlig tyveriutsatte varer. Planke har fått innvilget over ti ulike patenter.patsnap.com Internasjonale patenter av Tore Planke 

 Hedersbevisninger  
 1980 Norges Eksportråds eksportproduktpris, sammen med Petter Planke 
 1992 NTNFs ærespris

 Verv  
 1977–1982 Komiteen for teknisk fysikk og elektronikk, NTNF
 1985–1991 NTNFs programråd for miljøteknikk
 1980–1982 Styremedlem i Elektronikkindustriens forskningsutvalg og programvareforum 
 1983–1989 Elektronikkindustriens testsenter 

 Referanser  

Kategori:Norske oppfinnere
Kategori:Personer tilknyttet SINTEF
Kategori:Personer fra Oslo
Kategori:Norske gründere
Kategori:Alumni fra Ullern videregående skole